《廓然楼和次峰韵》
明代·林大章

孤屿楼高峙碧天，人间风景正堪怜。山开翠璧排千嶂，水引长江注百川。

驻马曾留刺史节，梦槎重系使君船。仙踪石上今犹古，一度登临一纪年。

作者简介：林大章，字文经，号虚岩。新会人。明世宗嘉靖二十二年（一五四三）举人。授江西东乡令。以见嫉罢归。清温汝能《粤东诗海》卷二六有传。